ઇકોનોમિક્સ ટાઇમ્સની ખબરો અનુસાર, સરકાર 88 મિલિયન ગાયો અને ભેંસોને યુનિક આઇડેન્ટિફિકેશન નંબર આપશે. આ માટે પશુના કાનમાં એક ટેગ દ્વારા યૂઆઇડી નંબર સેટ કરવામાં આવશે. પશુના કાન પર લગાવવામાં આવેલા આ નંબરની મદદથી તેની ઓળખ થઇ શકશે, જેથી તેમની રસીકરણ વગેરેની પ્રક્રિયા વ્યવસ્થિત રીતે અને સાચા સમયે થઇ શકે. આની પાછળનો મુખ્ય હેતુ દૂધનું ઉત્પાદન વધારવાનો છે. આ યોજના પર કામ શરૂ થઇ ગયું છે. કહેવાઇ રહ્યું છે કે, આ વડાપ્રધાન નરેન્દ્ર મોદીની એક મહત્વાકાંક્ષી યોજના છે.